Liebi Gönnerin, Liebe Gönner,    An dääre Fasnacht, wo Aafangs Meerze wird sy,  Sinn mir Gassebrieder selbverschtändligg au (noonemol) derbi!  Mir hoffe, das isch Eich e Abschtecher wert  Zu de Pausene an unserem altgediente Gefährt.  Yyglaade sinn Ihr härzligg, do ahne zgho,  wo mir nid gärn wette ohni Eich ummestoh::    Mändig, 27. Hornig 2012:  13.30 Start Cortège am Wettstaiplatz  ca. 15.15 Halt in dr Staine  ( bim Pickwick-Pub )  ca. 17.15 zrugg am Wettstaiplatz,  wo sichs au diesmool wieder lohnt zwarte ...    Mittwuch, 29. Hornig 2012:  13.30 Start Cortège Wettstaiplatz  ca. 15.15 Halt in dr Staine ( bim Pickwick-Pub )  ca. 17.15 Ussschiesse am Wettstaiplatz      Dr Routenplan Fasnacht 2012      Mr hoffe, Du däggsch die Termine nid verpenne  damit mr au wirkligg  mitenander aastosse kenne!    Wottsch Di vorher scho yber unsere Waage informiere  Denn sottsch Dir de Daag do scho jetz reserviere:  Am Samschtig, 25. Hornig 2012, am Noomidaag am zwei,  stehn mr mit Waage bim Bajazzo in Muttenz, und das hoffentlig nid ellei!    An dr Binggisfasnacht am Zyschtig mit dr Heuwänder-Gugge,  Wirble bi uns nur die Jüngschte, mir dien nur s'Material zwäg rugge!  Drum loss die aimoolig  Schangse fyr die Glaine nit eifach fahre  In dr Bilaag erfahrsch alles zur Aameldig, und scho lande sie bi uns uff em Ghaare!    Bim Muttenzer Schlussstraich am Samschtig, 03. Meerze 2012, das isch klar  Zieh'mr in Muttenz noonemol duur die ganzi Schar!  Es wär denn scheen, mit Eich irgendneuime nonemol zämmezhogge,  Und yber die vergangene Dääg kenne gemeinsam zfrohlogge!  Mir hoffe, ihr süümet zahlriich unseri Wäg,  A scheeni Zyt, bis denne  und bliibet zwäg!    Euri GASSEBRIEDER    Binggisfasnacht mit de Heuwänder    AMÄLDETALON FYR D'BINGGISFASNACHT